title: Kommissionens gennemførelsesforordning (EU) 2018/1661 af 7. november 2018 om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

text:
                  8.11.2018

                  DA

                  Den Europæiske Unions Tidende

                  L 278/16

         KOMMISSIONENS GENNEMFØRELSESFORORDNING (EU) 2018/1661
         af 7. november 2018
         om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1210/2003 af 7. juli 2003 om visse specifikke restriktioner i de økonomiske og finansielle forbindelser med Irak og om ophævelse af Rådets forordning (EF) nr. 2465/96 (1), særlig artikel 11, litra b), og
         ud fra følgende betragtninger:

                     (1)

                     Bilag III til forordning (EF) nr. 1210/2003 indeholder en liste over den tidligere irakiske regerings offentlige instanser, virksomheder og institutioner og fysiske og juridiske personer, organer og sammenslutninger, der er omfattet af indefrysningen af pengemidler og økonomiske ressourcer, som den 22. maj 2003 var placeret uden for Irak, i henhold til nævnte forordning.

                     (2)

                     Den 2. november 2018 besluttede Sanktionskomitéen under FN's Sikkerhedsråd at fjerne et punkt fra listen over personer eller sammenslutninger, der er omfattet af indefrysningen af pengemidler og økonomiske ressourcer.

                     (3)

                     Bilag III til forordning (EF) nr. 1210/2003 bør derfor ændres —

               VEDTAGET DENNE FORORDNING:

            Artikel 1
            Bilag III til forordning (EF) nr. 1210/2003 ændres som angivet i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 7. november 2018.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EUT L 169 af 8.7.2003, s. 6.

            BILAG
            I bilag III til Rådets forordning (EF) nr. 1210/2003 udgår følgende punkt:

                           »76.

                           MAYSAN SUGAR STATE ENTERPRISE. Adresser: a) P.O. Box 9, Amara, Maysan, Irak; b) P.O. Box 3028, Maysan, Irak.«


title: Kommissionens gennemførelsesforordning (EU) 2018/1785 af 15. november 2018 om tarifering af visse varer i den kombinerede nomenklatur

text:
                  20.11.2018

                  DA

                  Den Europæiske Unions Tidende

                  L 293/5

         KOMMISSIONENS GENNEMFØRELSESFORORDNING (EU) 2018/1785
         af 15. november 2018
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:

                     (1)

                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                     (2)

                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                     (3)

                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                     (4)

                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                     (5)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.

            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. november 2018.

                  På Kommissionens vegne

                  For formanden

               Stephen QUEST

                  Generaldirektør

                  Generaldirektoratet for Beskatning og Toldunion

            (1)  EUT L 269 af 10.10.2013, s. 1.

            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).

            BILAG

                        Varebeskrivelse

                        Tarifering
                        (KN-kode)

                        Begrundelse

                        (1)

                        (2)

                        (3)

                        Isolerede kabler (såkaldte »stack-kabler«) i forskellige længder med forbindelsesdele i begge ender.
                        Hvert kabel består af 32 isolerede enkeltledere til spænding på 1 000  volt og derunder, der er bundtet i 16 usnoede, kappebeklædte par. Disse par er overtrukket med metalfolie og metaltråd.
                        Kablerne forbinder omskiftere, der udgør koblingsstationer (såkaldt »stacks«), som anvendes i telekommunikationsnet (lokalnet (LAN)). De muliggør tovejsoverførsel af data mellem omskiftere ved brug af Ethernet-teknologi.
                        Kablerne har ingen anden funktion (såsom strømforsyning).
                        Se billedet (*1)

                        8544 42 10

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8544 , 8544 42  og 8544 42 10 .
                        Dataoverførsel mellem apparater ved brug af telekommunikationsteknologi som f.eks. Ethernet anses for telekommunikation i forbindelse med KN-kode 8544 42 10  (se Kommissionens gennemførelsesforordning (EU) nr. 1112/2012 (1)). De pågældende kabler er konstrueret til at blive benyttet i telekommunikationsnet, der er konfigureret som LAN. De anses derfor for at være elektriske ledere, med forbindelsesdele, der anvendes i telekommunikationsnet (se også de forklarende bemærkninger til KN, underpos. 8544 42 10 ).
                        Varerne skal derfor tariferes under KN-kode 8544 42 10  som andre elektriske ledere, til spænding 1 000  volt og derunder, med forbindelsesdele, af den art der anvendes til telekommunikation.

               (*1)  Billedet er kun vejledende.

               (1)  Kommissionens gennemførelsesforordning (EU) nr. 1112/2012 af 23. november 2012 om tarifering af varer i den kombinerede nomenklatur (EUT L 329 af 29.11.2012, s. 9).


title: Kommissionens gennemførelsesforordning (EU) 2018/1786 af 19. november 2018 om godkendelse af en ændring af varespecifikationen for en beskyttet oprindelsesbetegnelse eller en beskyttet geografisk betegnelse (»Chianti Classico« (BOB))

text:
                  20.11.2018

                  DA

                  Den Europæiske Unions Tidende

                  L 293/8

         KOMMISSIONENS GENNEMFØRELSESFORORDNING (EU) 2018/1786
         af 19. november 2018
         om godkendelse af en ændring af varespecifikationen for en beskyttet oprindelsesbetegnelse eller en beskyttet geografisk betegnelse (»Chianti Classico« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og
         ud fra følgende betragtninger:

                     (1)

                     Kommissionen har behandlet den ansøgning, der er indgivet af Italien efter artikel 105 i forordning (EU) nr. 1308/2013, om godkendelse af en ændring af varespecifikationen for den beskyttede oprindelsesbetegnelse »Chianti Classico«.

                     (2)

                     Kommissionen har i overensstemmelse med artikel 97, stk. 3, i forordning (EU) nr. 1308/2013 (2) offentliggjort ansøgningen om godkendelse af ændringen af varespecifikationen i Den Europæiske Unions Tidende.

                     (3)

                     Kommissionen har ikke modtaget indsigelser i henhold til artikel 98 i forordning (EU) nr. 1308/2013.

                     (4)

                     Ændringen af varespecifikationen bør derfor godkendes, jf. artikel 99 i forordning (EU) nr. 1308/2013.

                     (5)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Chianti Classico« (BOB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. november 2018.

                  På Kommissionens vegne

               Jean-Claude JUNCKER

                  Formand

            (1)  EUT L 347 af 20.12.2013, s. 671.

            (2)  EUT C 100 af 16.3.2018, s. 7.


title: Kommissionens gennemførelsesforordning (EU) 2018/1889 af 4. december 2018 om forlængelse af overgangsperioderne for kapitalgrundlagskrav vedrørende eksponeringer mod centrale modparter i Europa-Parlamentets og Rådets forordning (EU) nr. 575/2013 og (EU) nr. 648/2012 (EØS-relevant tekst.)

text:
                  5.12.2018

                  DA

                  Den Europæiske Unions Tidende

                  L 309/1

         KOMMISSIONENS GENNEMFØRELSESFORORDNING (EU) 2018/1889
         af 4. december 2018
         om forlængelse af overgangsperioderne for kapitalgrundlagskrav vedrørende eksponeringer mod centrale modparter i Europa-Parlamentets og Rådets forordning (EU) nr. 575/2013 og (EU) nr. 648/2012
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (1), særlig artikel 497, stk. 3, og
         ud fra følgende betragtninger:

                     (1)

                     For at undgå forstyrrelser på de internationale finansmarkeder og for ikke at straffe institutter ved at pålægge dem højere kapitalgrundlagskrav i forbindelse med anerkendelsen af eksisterende centrale modparter (CCP'er) i tredjelande fastsættes der ved artikel 497, stk. 2, i forordning (EU) nr. 575/2013 en overgangsperiode, i hvilken tredjelands-CCP'er, hos hvem institutter, der er etableret i Unionen, clearer transaktioner, af de pågældende institutter kan betragtes som kvalificerende centrale modparter.

                     (2)

                     Forordning (EU) nr. 575/2013 ændrede Europa-Parlamentets og Rådets forordning (EU) nr. 648/2012 (2) for så vidt angår en række input til beregning af institutternes kapitalgrundlagskrav vedrørende eksponeringer mod tredjelands-CCP'er. I henhold til artikel 89, stk. 5a, i forordning (EU) nr. 648/2012 skal visse tredjelands-CCP'er i en begrænset periode indberette det totale beløb af initialmargenen, som de har modtaget fra clearingmedlemmerne. Denne overgangsperiode afspejler den periode, der er fastsat i artikel 497, stk. 2, i forordning (EU) nr. 575/2013.

                     (3)

                     Begge overgangsperioder skulle udløbe den 15. juni 2014.

                     (4)

                     Ved artikel 497, stk. 3, i forordning (EU) nr. 575/2013 tillægges Kommissionen beføjelse til at vedtage en gennemførelsesretsakt med henblik på i undtagelsestilfælde at forlænge overgangsperioden vedrørende kapitalgrundlagskrav med seks måneder. Denne forlængelse bør også gælde tidsfristerne i artikel 89, stk. 5a, i forordning (EU) nr. 648/2012. Disse overgangsperioder er senest blevet forlænget til den 15. december 2018 ved Kommissionens gennemførelsesforordning (EU) 2018/815 (3).

                     (5)

                     Af de CCP'er, der er etableret i tredjelande, og som allerede har ansøgt om anerkendelse henhold til artikel 25 i forordning (EU) nr. 648/2012, er 32 CCP'er allerede blevet anerkendt af Den Europæiske Værdipapir- og Markedstilsynsmyndighed. De resterende CCP'er fra tredjelande venter stadig på anerkendelse, og anerkendelsesprocessen vil ikke være afsluttet inden den 15. december 2018. Hvis overgangsperioden ikke forlænges, vil institutter etableret i Unionen (eller deres datterselskaber etableret uden for Unionen), som har eksponeringer for de resterende CCP'er fra tredjelande, opleve betydelige stigninger i kapitalgrundlagskravene for disse eksponeringer, hvilket potentielt kunne medføre, at disse institutter måtte trække sig tilbage som direkte deltagere i sådanne CCP'er, eller at de, i det mindste midlertidigt, måtte ophøre med at levere clearingtjenesteydelser til disse institutters kunder og dermed forårsage alvorlige forstyrrelser på de markeder, hvor disse CCP'er udøver aktiviteter.

                     (6)

                     Derfor vil det behov for at undgå forstyrrelser af markeder uden for Unionen, som førte til de foregående forlængelser af overgangsperioden, der er omhandlet i artikel 497, stk. 2, i forordning (EU) nr. 575/2013, fortsat gøre sig gældende efter udløbet af den forlængelse af overgangsperioden, der er omhandlet i gennemførelsesforordning (EU) 2018/815. Med en yderligere forlængelse af overgangsperioden burde institutter etableret i Unionen (eller datterselskaber heraf etableret uden for Unionen) kunne undgå en væsentlig skærpelse af kapitalgrundlagskravet som følge af en uafsluttet anerkendelsesproces for CCP'er, som på en holdbar og lettilgængelig måde leverer den særlige form for clearingtjenester, som institutter etableret i Unionen (eller datterselskaber heraf etableret uden for Unionen) kræver. Det er derfor passende at forlænge overgangsperioderne med yderligere seks måneder.

                     (7)

                     Denne forordning bør træde i kraft før den 16. december 2018, således at det sikres, at de gældende overgangsperioder forlænges, før de udløber. En senere ikrafttrædelse kan føre til forstyrrelser for CCP'er, for de markeder, på hvilke de udøver aktiviteter, og for institutter, som har eksponeringer for disse CCP'er.

                     (8)

                     Foranstaltningerne i denne forordning er i overensstemmelse med udtalelse fra Det Europæiske Bankudvalg —

               VEDTAGET DENNE FORORDNING:

            Artikel 1
            15-månedersperioderne i henholdsvis artikel 497, stk. 2, i forordning (EU) nr. 575/2013 og i artikel 89, stk. 5a, andet afsnit, i forordning (EU) nr. 648/2012, som senest forlænget ved gennemførelsesforordning (EU) 2018/815, forlænges med yderligere 6 måneder indtil den 15. juni 2019.

            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. december 2018.

                  På Kommissionens vegne

               Jean-Claude JUNCKER

                  Formand

            (1)  EUT L 176 af 27.6.2013, s. 1.

            (2)  Europa-Parlamentets og Rådets forordning (EU) nr. 648/2012 af 4. juli 2012 om OTC-derivater, centrale modparter og transaktionsregistre (EUT L 201 af 27.7.2012, s. 1).

            (3)  Kommissionens gennemførelsesforordning (EU) 2018/815 af 1. juni 2018 om forlængelse af overgangsperioderne for kapitalgrundlagskrav vedrørende eksponeringer mod centrale modparter i Europa-Parlamentets og Rådets forordning (EU) nr. 575/2013 og forordning (EU) nr. 648/2012 (EUT L 137 af 4.6.2018, s. 3).


title: Kommissionens gennemførelsesforordning (EU) 2018/1924 af 7. december 2018 om annullering af registreringen af den beskyttede geografiske betegnelse »Mostviertler Birnmost« (BGB)

text:
                  10.12.2018

                  DA

                  Den Europæiske Unions Tidende

                  L 313/4

         KOMMISSIONENS GENNEMFØRELSESFORORDNING (EU) 2018/1924
         af 7. december 2018
         om annullering af registreringen af den beskyttede geografiske betegnelse »Mostviertler Birnmost« (BGB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 54, stk. 1, og
         ud fra følgende betragtninger:

                     (1)

                     I henhold til artikel 7, stk. 1, i Kommissionens delegerede forordning (EU) nr. 664/2014 (2) finder proceduren i artikel 49-52 i forordning (EU) nr. 1151/2012 tilsvarende anvendelse på annullering af en registrering, som omhandlet i artikel 54, stk. 1, i nævnte forordning.

                     (2)

                     Ansøgningen om annullering af registreringen af den beskyttede geografiske betegnelse (BGB) »Mostviertler Birnmost« er blevet offentliggjort i Den Europæiske Unions Tidende (3), jf. artikel 50, stk. 2, i forordning (EU) nr. 1151/2012, sammenholdt med artikel 7, stk. 1, i Kommissionens delegerede forordning (EU) nr. 664/2014.

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal registreringen af betegnelsen »Mostviertler Birnmost« (BGB) i registret over beskyttede oprindelsesbetegnelser og beskyttede geografiske betegnelser annulleres.

                     (4)

                     I henhold til artikel 54, stk. 1, sidste afsnit, i forordning (EU) nr. 1151/2012 vedtages sådanne annulleringer efter undersøgelsesproceduren i artikel 57, stk. 2, i nævnte forordning.

                     (5)

                     Den i denne forordning fastsatte foranstaltning er i overensstemmelse med udtalelse fra Komitéen for Kvalitetspolitikken for Landbrugsprodukter —

               VEDTAGET DENNE FORORDNING:

            Artikel 1
            Registreringen af betegnelsen »Mostviertler Birnmost« (BGB) annulleres.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 7. december 2018.

                  På Kommissionens vegne

               Jean-Claude JUNCKER

                  Formand

            (1)  EUT L 343 af 14.12.2012, s. 1.

            (2)  Kommissionens delegerede forordning (EU) nr. 664/2014 af 18. december 2013 om supplering af Europa-Parlamentets og Rådets forordning (EU) nr. 1151/2012 med hensyn til fastlæggelsen af EU-symboler for beskyttede oprindelsesbetegnelser, beskyttede geografiske betegnelser og garanterede traditionelle specialiteter og med hensyn til visse regler om oprindelse, visse procedureregler og visse yderligere overgangsbestemmelser (EUT L 179 af 19.6.2014, s. 17).

            (3)  EUT C 62 af 17.2.2018, s. 15.


title: Kommissionens gennemførelsesforordning (EU) 2018/2017 af 18. december 2018 om tilladelse til markedsføring af sirup fra Sorghum bicolor (L.) Moench som en traditionel fødevare fra et tredjeland i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EØS-relevant tekst.)

text:
                  19.12.2018

                  DA

                  Den Europæiske Unions Tidende

                  L 323/4

         KOMMISSIONENS GENNEMFØRELSESFORORDNING (EU) 2018/2017
         af 18. december 2018
         om tilladelse til markedsføring af sirup fra Sorghum bicolor (L.) Moench som en traditionel fødevare fra et tredjeland i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 15, stk. 4, og
         ud fra følgende betragtninger:

                     (1)

                     I henhold til forordning (EU) 2015/2283 må kun nye fødevarer, der er godkendt og opført på EU-listen, markedsføres i Unionen. En traditionel fødevare fra et tredjeland er en ny fødevare som defineret i artikel 3 i forordning (EU) 2015/2283.

                     (2)

                     Kommissionens gennemførelsesforordning (EU) 2017/2470 (2), hvorved der fastlagdes en EU-liste over godkendte nye fødevarer, blev vedtaget i henhold til artikel 8 i forordning (EU) 2015/2283.

                     (3)

                     I henhold til artikel 15, stk. 4, i forordning (EU) 2015/2283 skal Kommissionen træffe beslutning om godkendelse og markedsføring i Unionen af en traditionel fødevare fra et tredjeland. Den 5. april 2018 indgav virksomheden Sorghum Zrt. (i det følgende benævnt »ansøgeren«) en anmeldelse til Kommissionen om, at den agtede at markedsføre sirup fra Sorghum bicolor (L.) Moench i Unionen som en traditionel fødevare fra et tredjeland i den i artikel 14 i forordning (EU) 2015/2283 omhandlede betydning. Ansøgeren ønsker, at sirup fra Sorghum bicolor (L.) Moench skal indtages som sådan eller anvendes som fødevareingrediens af den almindelige befolkning.

                     (4)

                     Den dokumentation, som ansøgeren har fremlagt, viser, at sirup fra Sorghum bicolor (L.) Moench gennem lang tid har været anvendt som sikker fødevare i USA.

                     (5)

                     I henhold til artikel 15, stk. 1, i forordning (EU) 2015/2283 fremsendte Kommissionen den 30. april 2018 den gyldige anmeldelse til medlemsstaterne og til Den Europæiske Fødevaresikkerhedsautoritet (i det følgende benævnt »autoriteten«).

                     (6)

                     Hverken medlemsstaterne eller autoriteten indgav begrundede sikkerhedsrelaterede indsigelser mod markedsføringen i Unionen af sirup fra Sorghum bicolor (L.) Moench til Kommissionen inden for den i artikel 15, stk. 2, i forordning (EU) 2015/2283 fastsatte fire måneders periode.

                     (7)

                     Kommissionen bør derfor tillade markedsføring i Unionen af sirup fra Sorghum bicolor (L.) Moench og opdatere EU-listen over nye fødevarer.

                     (8)

                     Gennemførelsesforordning (EU) 2017/2470 bør derfor ændres —

               VEDTAGET DENNE FORORDNING:

            Artikel 1

               1.   Sirup fra Sorghum bicolor (L.) Moench, som specificeret i bilaget til nærværende forordning, opføres i EU-listen over godkendte nye fødevarer i gennemførelsesforordning (EU) 2017/2470.

               2.   De i stk. 1 omhandlede oplysninger i EU-listen skal omfatte de i bilaget til nærværende forordning fastsatte anvendelsesbetingelser og mærkningskrav.

            Artikel 2
            Bilaget til gennemførelsesforordning (EU) 2017/2470 ændres som anført i bilaget til nærværende forordning.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. december 2018.

                  På Kommissionens vegne

               Jean-Claude JUNCKER

                  Formand

            (1)  EUT L 327 af 11.12.2015, s. 1.

            (2)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).

            BILAG
            I bilaget til gennemførelsesforordning (EU) 2017/2470 foretages følgende ændringer:

                        1)

                        Følgende indsættes i tabel 1 (Godkendte nye fødevarer) i den alfabetiske rækkefølge:

                                    Godkendt ny fødevare

                                    Anvendelsesbetingelser for den nye fødevare

                                    Supplerende specifikke mærkningskrav

                                    Andre krav

                                    »Sirup fra Sorghum bicolor (L.) Moench
                                    (Traditionel fødevare fra et tredjeland)

                                    Ikke angivet

                                    Den nye fødevare betegnes »sirup fra almindelig durra (Sorghum bicolor)« på mærkningen af de fødevarer, der indeholder den.«

                        2)

                        Følgende indsættes i tabel 2 (Specifikationer) i den alfabetiske rækkefølge:

                                    Godkendt ny fødevare

                                    Specifikationer

                                    »Sirup fra Sorghum bicolor (L.) Moench.
                                    (Traditionel fødevare fra et tredjeland)

                                       Beskrivelse/definition:

                                    Den traditionelle fødevare er sirup fra Sorghum bicolor (L.) Moench (slægt: Sorghum, familie: Poaceae (alt. Gramineae)).
                                    Siruppen fremstilles af stilke af S. bicolor, efter at der er anvendt fremstillingsprocesser som for eksempel knusning og ekstraktion samt inddampning, herunder varmebehandling, med henblik på at opnå en sirup på mindst 74 brix-grader

                                       Data om sammensætning for sirup fra Sorghum bicolor (L.) Moench

                                    Vand: 22,7 g/100 g
                                    Aske: 2,4
                                    Samlet sukkerindhold: > 74,0 g/100 g«


title: Kommissionens gennemførelsesforordning (EU) 2018/2043 af 18. december 2018 om ændring af gennemførelsesforordning (EU) 2017/1153 for at præcisere betingelserne for WLTP-prøvning og om overvågning af typegodkendelsesdata (EØS-relevant tekst.)

text:
                  21.12.2018

                  DA

                  Den Europæiske Unions Tidende

                  L 327/58

         KOMMISSIONENS GENNEMFØRELSESFORORDNING (EU) 2018/2043
         af 18. december 2018
         om ændring af gennemførelsesforordning (EU) 2017/1153 for at præcisere betingelserne for WLTP-prøvning og om overvågning af typegodkendelsesdata
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 443/2009 af 23. april 2009 om fastsættelse af præstationsnormer for nye personbilers emissioner inden for Fællesskabets integrerede tilgang til at nedbringe CO2-emissionerne fra personbiler og lette erhvervskøretøjer (1), særlig artikel 13, stk. 7, første afsnit, og
         ud fra følgende betragtninger:

                     (1)

                     For at tage højde for niveauforskellen mellem de CO2-emissioner, der er fastsat i henhold til New European Test Cycle (NEDC), og dem, der er fastsat i henhold til den verdensomspændende harmoniserede prøvningsprocedure for lette køretøjer (WLPT), er der i medfør af Kommissionens gennemførelsesforordning (EU) 2017/1153 (2) fastsat en metode til korrelation af CO2-emissionsværdierne for så vidt angår personbiler.

                     (2)

                     Korrelationsmetoden skal give resultater, som sikrer, at de reduktionskrav, der er fastsat i forordning (EF) nr. 443/2009, er lige strenge under de gamle og de nye testprocedurer. Godkendelsesmyndighederne og de tekniske tjenester bør derfor sammen med fabrikanterne stræbe efter at sikre, at WLTP- og NECD-prøvninger udført i henhold til denne forordning opfylder prøvningsbetingelser, der er sammenlignelige og sammenhængende med forordningens målsætninger.

                     (3)

                     Det er derfor nødvendigt at præcisere visse aspekter af de WLTP-prøvningsbetingelser, som bør gælde for foretagne korrelationer med henblik på WLTP- og NECD-overvågning af CO2-emissionsværdier for nyregistrerede køretøjer i 2020. Disse præciseringer bør finde anvendelse, uden at det berører proceduren og kravene i Kommissionens forordning (EU) 2017/1151 (3), og uden at det påvirker gyldigheden af de typegodkendelser, der er udstedt på grundlag heraf.

                     (4)

                     Det er ligeledes nødvendigt at fastslå forskellen i 2020 mellem de CO2-emissionsværdier, som fabrikanterne oplyser med henblik på emissionstypegodkendelse, og de værdier, der måles i henhold til forordning (EU) 2017/1151. Fabrikanterne bør derfor pålægges at beregne og rapportere WLTP-CO2-emissionsværdier for alle nye personbiler, der registreres i kalenderåret 2020, idet de anvender måleværdier for køretøj H og L som input til interpolationsmetoden.

                     (5)

                     For et begrænset antal interpolationsfamilier vil kun køretøj H's måleværdier være tilgængelige i 2020. Antallet af disse familier bør overvåges nøje, og Kommissionen bør overveje at udelukke disse familier fra beregningen af referencedataene for 2020, hvis der sker en stigning i antallet af sådanne familier sammenlignet med situationen i 2018.

                     (6)

                     Gennemsigtigheden i emissionsprøvningen bør forbedres, og data fra WLTP-prøvninger såvel som korrelationsresultaterne bør derfor stilles til rådighed for Kommissionen. Det vil gøre det muligt for Kommissionen hurtigt at identificere og afhjælpe problemer og eventuelle uoverensstemmelser i gennemførelsen af procedurerne. Af den årsag bør inputdatamatrixen for hver udført WLTP-prøvning udarbejdes og fremsendes til Kommissionen i sin helhed som del af dataudvekslingen via korrelationsværktøjet. For at sikre fortroligheden bør inputdatafilen krypteres ved fremsendelsen.

                     (7)

                     Foranstaltningerne i denne forordning er i overensstemmelse med udtalelse fra Udvalget for Klimaændringer —

               VEDTAGET DENNE FORORDNING:

            Artikel 1
            I gennemførelsesforordning (EU) 2017/1153 foretages følgende ændringer:

                        1)

                        Følgende artikel 7a tilføjes:

                           »Artikel 7a
                           Rapportering af WLTP-måleresultater

                              1.   Fabrikanterne beregner den kombinerede CO2-værdi for hver ny personbil, som registreres i 2020, i overensstemmelse med den formel, der er fastsat i andet afsnit i punkt 3.2.3.2.4 i underbilag 7 til bilag XXI til forordning (EU) 2017/1151, hvor MCO2-H og MCO2-L for de pågældende interpolationsfamilier erstattes af værdierne MCO2,C,5, der stammer fra punkt 2.5.1.1.3 (køretøj H) og 2.5.1.2.3 (køretøj L) i EF-typegodkendelsesattesten som angivet i modellen i tillæg 4 til bilag I til forordning (EU) 2017/1151.
                              Hvis det enkelte køretøjs kombinerede CO2-emissioner udelukkende fastsættes ved henvisning til køretøj H, angiver fabrikanterne værdien MCO2,C,5 fra punkt 2.5.1.1.3 (køretøj H) i EF-typegodkendelsesattesten.
                              Fabrikanterne indgiver senest tre måneder efter modtagelse af Kommissionens meddelelse om foreløbige data for 2020 disse CO2-emissionsværdier sammen med de MCO2,C,5 -værdier, der er anvendt til beregningen, til Kommissionen ved at uploade dataene under deres profil i Det Europæiske Miljøagenturs Business Data Repository.

                              2.   Hvis de i stk. 1 nævnte data ikke indgives inden den fastsatte frist, tager Kommissionen den værdi, der er registreret under punkt 2.5.1.2.3. i EF-typegodkendelsesattesten og betragter denne værdi som de kombinerede CO2-emissioner med henblik på stk. 1 for alle nyregistrerede køretøjer i den interpolationsfamilie, som typegodkendelsesattesten er udstedt for, og, hvis det er passende, den værdi, der er angivet i punkt 2.5.1.1.3 for de familier, hvor kun målinger for køretøj H er tilgængelige.

                              3.   Kommissionen overvåger antallet af interpolationsfamilier, for hvilke CO2-emissionerne udelukkende fastsættes ved henvisning til køretøj H, for hver fabrikant, og vurderer i tilfælde af en stigning i antallet af sådanne familier sammenlignet med situationen i 2018 virkningen af denne stigning på den i stk. 1 nævnte beregning og udelukker, hvis det er passende, disse familier fra beregningen.«

                        2)

                        I bilag I foretages følgende ændringer:

                                    a)

                                    Følgende indsættes som punkt 2.2a. og 2.2.b:
                                    »2.2a.   WLTP-prøvningsbetingelser
                                    For at WLTP-prøvningen kan betragtes som relevant, jf. punkt 2.2, og med henblik på at fastslå det i punkt 2.4 omhandlede indgangsdatasæt, finder prøvningsbetingelserne i bilag XXI til forordning 2017/1151 anvendelse med følgende præciseringer:

                                                a)

                                                Korrektionen af WLTP-prøvningens resultater for CO2-masseemissioner, jf. tillæg 2 til underbilag 6 til bilag XXI til forordning (EU) 2017/1151, finder anvendelse på alle sådanne prøvningsresultater, uanset bestemmelserne i punkt 3.4.4, litra a), i nævnte tillæg.

                                                b)

                                                Hvis prøvningskøretøjet er udstyret med teknologier, som påvirker dets CO2-præstationer, herunder, men ikke udelukkende, teknologier som omhandlet i punkt 42-50 i den i punkt 2.4 fastsatte inputdatamatrix, og som efter planen skal fungere under prøvningen, skal disse teknologier, med forbehold for kravene i forordning (EU) 2017/1151, fungere under køretøjsprøvningen, uanset prøvningsprocedure (dvs. NECD eller WLTP).

                                                c)

                                                Hvis prøvningskøretøjet har automatisk transmission, anvendes den samme førervalgte driftsmåde, uanset prøvningsprocedure. Hvis der anvendes best case- og worst case-funktionsmåder i forbindelse med WLTP-prøvningerne, jf. punkt 1.2, litra c), i tillæg 6 til underbilag 8 til bilag XXI til forordning (EU) 2017/1151 anvendes worst-case-funktionsmåden som input til korrelationsværktøjet såvel som til fysiske NEDC-prøvninger.

                                                d)

                                                Hvis prøvningskøretøjet har manuel transmission, defineres nmin_drive_set ved den formel, som er fastsat i afsnit 2, litra k), nr. 3, i underbilag 2 til bilag XXI til forordning (EU) 2017/1151.
                                                Fabrikanten kan med godkendelse fra godkendelsesmyndigheden eller i givet fald den udpegede tekniske tjeneste beregne gearskiftepunkterne forskelligt, forudsat at det er berettiget ud fra køretøjets køreegenskaber, og at den yderligere strømsikkerhedsmargin, der anvendes i overensstemmelse med punkt 3.4 i underbilag 2 til bilag XXI til forordning (EU) 2017/1151, ikke overstiger 20 %.
                                                Betingelserne i litra a)-d) finder anvendelse med henblik på den korrelation, som foretages i henhold til nærværende forordning, og berører ikke bestemmelserne i forordning (EU) 2017/1151 eller de typegodkendelser, der udstedes i henhold til nævnte forordning.

                                          2.2b.   Anvendelighed af WLTP-prøvningsbetingelserne
                                    De i punkt 2.2a., litra a)-d), finder anvendelse i overensstemmelse med følgende:

                                                a)

                                                For nye køretøjstyper fra denne forordnings ikrafttræden

                                                b)

                                                For så vidt angår eksisterende køretøjstyper fremlægger fabrikanterne med hensyn til de køretøjstyper, som omfatter køretøjer, der markedsføres i 2020, beviser for godkendelsesmyndigheden, på grundlag af hvilke godkendelsesmyndigheden bekræfter, hvorvidt prøvningsbetingelserne som omhandlet i punkt 2.2a., litra a)-d), er opfyldt i WLTP-prøvningerne.
                                                I bekræftelsen angives identifikationskoden for interpolationsfamilien og en bekræftelse med hensyn til hver af de i litra a)-d) omhandlede prøvningsbetingelser. Godkendelsesmyndigheden udsteder bekræftelsen til fabrikanten og sikrer, at bekræftelsen registreres og kan stilles til rådighed på Kommissionens anmodning uden ophold.
                                                Hvis godkendelsesmyndigheden ikke kan bekræfte, at en eller flere prøvningsbetingelser er blevet opfyldt, sikrer fabrikanten, at den fornyede WLTP-prøvning, eller i givet fald række af prøvninger, jf. underbilag 6 til bilag XXI til forordning (EU) 2017/1151, udføres under en godkendelsesmyndigheds eller i givet fald den tekniske tjenestes overvågning, idet de i punkt 2.2a., litra a)-d), nævnte prøvningsbetingelser anvendes, af den pågældende interpolationsfamilie, herunder en ny korrelation i overensstemmelse med nærværende forordning.
                                                Fabrikanten kan, i tilfælde hvor prøvningsbetingelsen nævnt i punkt 2.2a., litra a), ikke er opfyldt, korrigere værdien i inputmatrixen uden at udføre en ny WLTP-prøvning.
                                                Godkendelsesmyndigheden eller i givet fald den udpegede tekniske tjeneste registrerer resultaterne af den fornyede prøvning eller korrektion og korrelationen i overensstemmelse med afsnit 5 i bilag I, og den fuldstændige korrektionsfil baseret på inputdata fra den fornyede prøvning fremsendes til Kommission, jf. punkt 3.1.1.2, inden den 30. april 2021.«

                                    b)

                                    I punkt 2.4 foretages følgende ændringer:

                                                i)

                                                Følgende punktum indsættes i første afsnit:
                                                »Inputdatamatrixen skal udfyldes for hver udført WLTP-prøvning.«

                                                ii)

                                                I tabel 1 foretages følgende ændringer:

                                                            —

                                                            Under punkt 56 affattes teksten i kolonnen »Bemærkninger« således:

                                                               »Array: Data fra OBD og chassisdynamometer, 1 Hz for OBD og 10 Hz for chassisdynamometer, opløsning 0,1 km/h«

                                                            —

                                                            Under punkt 57 affattes teksten i kolonnen »Bemærkninger« således:

                                                               »Array: 1Hz. Teoretisk beregnet gearskift angives for køretøj H og L (i givet fald)«.

                                                            —

                                                            Under punkt 61 affattes teksten i kolonnen »Bemærkninger« således:

                                                               »Array: 1Hz (instrumentets samplingfrekvens 20 Hz) opløsninger på 0,1 A, ekstern måleanordning synkroniseret med chassisdynamometer«

                                                            —

                                                            Punkt 67 affattes således:

                                                                           »67

                                                                           Ki-regenerationsfaktor additiv/multiplikativ for køretøj H og L

                                                                           —

                                                                           Tillæg 1 til underbilag 6 til bilag XXI til forordning (EU) 2017/1151

                                                                              For køretøjer uden periodisk regenererende systemer er denne værdi lig med 1.«

                                                            —

                                                            Følgende led tilføjes:

                                                                           »69

                                                                           Opvarmningsværdi for brændstof

                                                                           kWh/l

                                                                           Tillæg 2 til underbilag 6 til bilag XXI til forordning (EU) 2017/1151

                                                                              Værdi ifølge tabel A6.App2/1 i forordning (EU) 2017/1151.

                                                                           70

                                                                           Brændstofforbrug ved WLTP-prøvning for køretøj H og L

                                                                           l/100km

                                                                           Afsnit 6 i underbilag 7 til bilag XXI til forordning (EU) 2017/1151

                                                                              Ikke afstemt brændstofforbrug ved Type 1-prøvning

                                                                           71

                                                                           Nominel REESS-spænding

                                                                           V

                                                                           Ifølge DIN EN 60050-482

                                                                              For lavspændingsbatterier som beskrevet i tillæg 2 til underbilag 6 til bilag XXI til forordning (EU) 2017/1151

                                                                           72

                                                                           ATCT (familiekorrektionsfaktor)

                                                                           —

                                                                           Underbilag 6a til bilag XXI til forordning (EU) 2017/1151

                                                                              ATCT (familiekorrektionsfaktor) (14 °C korrektion)

                                                                           73

                                                                           Korrektion af hastighed og afstand ved WLTP-prøvning

                                                                           —

                                                                           Forordning (EU) 2017/1151

                                                                              Korrektion foretaget?

                                                                              0 = Nej | 1 = Ja

                                                                           74

                                                                           Korrektion for RCB ved WLTP-prøvning

                                                                           —

                                                                           Tillæg 2 til underbilag 6 til bilag XXI til forordning (EU) 2017/1151

                                                                              Korrektion foretaget?

                                                                              0 = Nej | 1 = Ja

                                                                           75

                                                                           Antal WLTP-prøvninger

                                                                           1, 2 eller 3

                                                                              Angiv, hvorvidt prøvningsdata stammer fra den første, anden eller tredje WLTP-prøvning

                                                                           76

                                                                           Oplyst WLTP-CO2-værdi for køretøj H og L

                                                                           g/km

                                                                           Fabrikantens erklæring

                                                                              Oplyst WLTP-værdi for køretøj H og L. Værdien skal omfatte alle korrektioner (hvis sådanne findes)

                                                                           77

                                                                           Målt WLTP-CO2-værdi korrigeret for køretøj H og L

                                                                           g/km

                                                                              MCO2,C,5-værdier fra tillæg 4 til bilag I til forordning (EU) 2017/1151

                                                                              Kombinerede målte CO2-emissioner for køretøj H og L efter alle gældende korrektioner. I tilfælde af 2 eller 3 WLTP-prøvninger skal alle målte resultater fremlægges.

                                                                           78

                                                                           Fornyet WLTP-prøvning

                                                                           —

                                                                           Punkt 2.2b., litra b), i bilag I

                                                                              Angiv, hvilke prøvningsbetingelser som nævnt i punkt 2.2a., litra a)-d), i bilag I har været genstand for fornyet prøvning«

                                    c)

                                    I punkt 3.1.1.1 foretages følgende ændringer:

                                                i)

                                                Litra a) udgår.

                                                ii)

                                                Litra c), nr. iii), affattes således:

                                                            »iii)

                                                            de inputdata, der er nærmere angivet i punkt 2.4«

                                                iii)

                                                Følgende underafsnit tilføjes:
                                                »Den sammenfattende fil nævnt i litra c) krypteres for at sikre fortrolighed.«

                                    d)

                                    Punkt 3.1.1.2 affattes således:
                                    »3.1.1.2.   Fuldstændig korrelationsfil
                                    Når den originale korrelationsresultatrapport er udstedt i overensstemmelse med punkt 3.1.1.1, uploader typegodkendelsesmyndigheden eller i givet fald den udpegede tekniske tjeneste den sammenfattende fil som omhandlet i punkt 3.1.1.1, litra c), til Kommissionens server, som sender et svar tilbage til afsenderen (med kopi til de relevante tjenestegrene hos Kommissionen), der også omfatter et vilkårligt genereret heltal mellem 0 og 99, som er en hash-kode på den sammenfattende fil, der utvetydigt knytter dette tal sammen med den originale resultatrapport underskrevet digitalt af Kommissionens server.
                                    Typegodkendelsesmyndigheden eller i givet fald den udpegede tekniske tjeneste udarbejder en fuldstændig korrektionsfil, som indeholder den originale korrelationsresultatrapport som omhandlet i punkt 3.1.1.1 og svaret fra Kommissionens server. Filen opbevares af typegodkendelsesmyndigheden som en prøvningsrapport i henhold til bilag VIII til direktiv 2007/46/EF.«

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Artikel 1, stk. 2 litra c) og d), anvendes fra den 1. februar 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. december 2018.

                  På Kommissionens vegne

               Jean-Claude JUNCKER

                  Formand

            (1)  EUT L 140 af 5.6.2009, s. 1.

            (2)  Kommissionens gennemførelsesforordning (EU) 2017/1153 af 2. juni 2017 om fastsættelse af en metode til at bestemme de nødvendige korrelationsparametre til at afspejle ændringen i den lovpligtige testprocedure og om ændring af forordning (EU) nr. 1014/2010 (EUT L 175 af 7.7.2017, s. 679).

            (3)  Kommissionens forordning (EU) 2017/1151 af 1. juni 2017 om supplerende regler til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer, om ændring af Europa-Parlamentets og Rådets direktiv 2007/46/EF, Kommissionens forordning (EF) nr. 692/2008 og Kommissionens forordning (EU) nr. 1230/2012 og om ophævelse af Kommissionens forordning (EF) nr. 692/2008 (EUT L 175 af 7.7.2017, s. 1).


title: Kommissionens gennemførelsesforordning (EU) 2019/103 af 23. januar 2019 om ændring af gennemførelsesforordning (EU) 2015/1998 med henblik på afklaring, harmonisering og forenkling samt styrkelse af visse specifikke luftfartssikkerhedsforanstaltninger (EØS-relevant tekst.)

text:
                  24.1.2019

                  DA

                  Den Europæiske Unions Tidende

                  L 21/13

         KOMMISSIONENS GENNEMFØRELSESFORORDNING (EU) 2019/103
         af 23. januar 2019
         om ændring af gennemførelsesforordning (EU) 2015/1998 med henblik på afklaring, harmonisering og forenkling samt styrkelse af visse specifikke luftfartssikkerhedsforanstaltninger
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 300/2008 af 11. marts 2008 om fælles bestemmelser om sikkerhed inden for civil luftfart og om ophævelse af forordning (EF) nr. 2320/2002 (1), særlig artikel 4, stk. 3, og
         ud fra følgende betragtninger:

                     (1)

                     Erfaringerne med anvendelsen af Kommissionens gennemførelsesforordning (EU) 2015/1998 (2) har vist, at der er behov for at foretage mindre ændringer af gennemførelsesbestemmelserne for visse fælles grundlæggende normer.

                     (2)

                     Visse specifikke luftfartssikkerhedsforanstaltninger bør afklares, harmoniseres eller forenkles for at forbedre den juridiske klarhed, standardisere den fælles fortolkning af lovgivningen og for yderligere at sikre den bedst mulige gennemførelse af de fælles grundlæggende normer for luftfartssikkerhed.

                     (3)

                     Derudover kræver nye udviklinger hvad angår drift af lufthavne og flyselskaber, teknologi og sikkerhedsudstyr til håndtering af ændringerne i trussels- og risikobilledet, samt udviklingen af Organisationen for International Civil Luftfarts internationale standarder og anbefalede praksis, at gennemførelsesbestemmelserne ændres.

                     (4)

                     Ændringerne vedrører foranstaltninger inden for lufthavnssikkerhed, revision af reglerne for baggrundskontrol med henblik på at forbedre sikkerhedskulturen og modstandsdygtigheden samt indførelse og fastsættelse af præstationskrav for og anvendelse af udstyr til detektering af sprængstof i sko (SED) og udstyr til detektering af dampe fra eksplosive stoffer (EVD).

                     (5)

                     Gennemførelsesforordning (EU) 2015/1998 bør derfor ændres.

                     (6)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 19 i forordning (EF) nr. 300/2008 —

               VEDTAGET DENNE FORORDNING:

            Artikel 1
            Bilaget til gennemførelsesforordning (EU) 2015/1998 ændres som angivet i bilaget til nærværende forordning.

            Artikel 2
            Denne forordning træder i kraft den 1. februar 2019. Nummer 2, 20, 25, 26, 28-38, 44 og 45 i bilaget til nærværende forordning finder dog anvendelse fra den 31. december 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. januar 2019.

                  På Kommissionens vegne

               Jean-Claude JUNCKER

                  Formand

            (1)  EUT L 97 af 9.4.2008, s. 72.

            (2)  Kommissionens gennemførelsesforordning (EU) 2015/1998 af 5. november 2015 om detaljerede foranstaltninger til gennemførelse af de fælles grundlæggende normer for luftfartssikkerhed (EUT L 299 af 14.11.2015, s. 1).

            BILAG
            I bilaget til gennemførelsesforordning (EU) 2015/1998 foretages følgende ændringer:

                        1)

                        Punkt 1.1.3.4 affattes således:

                                    »1.1.3.4.

                                    Når følgende personer har haft adgang til kritiske zoner, udføres hurtigst muligt en sikkerhedskontrol af de kritiske dele, der kunne være blevet kontamineret, for at skabe en rimelig sikkerhed for, at de ikke indeholder forbudte genstande:

                                                a)

                                                ikke-screenede personer

                                                b)

                                                passagerer og besætningsmedlemmer, der ankommer fra andre tredjelande end dem, som er opført i tillæg 4-B

                                                c)

                                                passagerer og besætningsmedlemmer, der ankommer fra lufthavne i EU, hvor den relevante medlemsstat har afveget fra de fælles grundlæggende normer som omhandlet i artikel 1 i Kommissionens forordning (EU) nr. 1254/2009 (*1), undtagen hvis de modtages ved deres ankomst og eskorteres uden for disse områder i overensstemmelse med punkt 1.2.7.3.

                                          Dette punkt betragtes som opfyldt for luftfartøjer, der underkastes en flysikkerhedskontrol, og det finder ikke anvendelse, når personer, der er omfattet af punkt 1.3.2 og punkt 4.1.1.7 har haft adgang til kritiske zoner.
                                    Hvad angår litra b) og c) finder denne bestemmelse kun anvendelse for de kritiske zoner, som benyttes af screenet indskrevet bagage og/eller screenede afrejsende passagerer, der ikke afrejser med samme luftfartøj som disse passagerer og besætningsmedlemmer.

                           (*1)  Kommissionens forordning (EU) nr. 1254/2009 af 18. december 2009 om fastlæggelse af kriterier for medlemsstaternes fravigelse af de fælles grundlæggende normer for den civile luftfarts sikkerhed og vedtagelse af alternative sikkerhedsforanstaltninger (EUT L 338 af 19.12.2009, s. 17).«"

                        2)

                        Punkt 1.2.3 affattes således:
                        »1.2.3.   Krav til EU's flybesætnings-id-kort og lufthavns-id-kort

                        1.2.3.1.   Et flybesætnings-id-kort til et EU-luftfartsselskabs besætningsmedlem og et lufthavns-id-kort må kun udstedes til en person, som har et operationelt behov, og som har gennemgået en udvidet baggrundskontrol efter punkt 11.1.3 med et tilfredsstillende resultat.
                        1.2.3.2.   Besætnings- og lufthavns-id-kort udstedes for en periode på højst fem år.
                        1.2.3.3.   Id-kortet deaktiveres eller inddrages øjeblikkeligt fra en person, hvis resultatet af dennes udvidede baggrundskontrol ikke er tilfredsstillende, og returneres til den kompetente myndighed, operatør eller udstedende enhed, hvor det er relevant.
                        1.2.3.4.   Id-kortet bæres synligt som minimum, når indehaveren befinder sig i security-beskyttede områder.
                        En person, som ikke bærer sit id-kort synligt i andre security-beskyttede områder end de områder, hvor passagererne befinder sig, skal antastes af personer med ansvar for gennemførelsen af punkt 1.5.1, litra c), og om fornødent indberettes.
                        1.2.3.5.   Id-kortet tilbageleveres øjeblikkeligt i følgende tilfælde:

                                    a)

                                    på anmodning fra den kompetente myndighed, operatør eller udstedende enhed alt efter, hvad der er relevant

                                    b)

                                    ved ansættelsesforholdets ophør

                                    c)

                                    ved ansættelse hos en anden arbejdsgiver

                                    d)

                                    hvis der sker en ændring i behovet for at have adgang til områder, for hvilke der er givet tilladelse

                                    e)

                                    når kortet udløber

                                    f)

                                    når kortet inddrages.

                              1.2.3.6.   Den udstedende enhed underrettes øjeblikkeligt om bortkomst, tyveri eller manglende tilbagelevering af et id-kort.
                        1.2.3.7.   Et elektronisk kort gøres ugyldigt øjeblikkeligt efter tilbagelevering, udløb, inddragelse eller underretning om bortkomst, tyveri eller manglende tilbagelevering.«

                        3)

                        Punkt 1.2.6.3, litra b), affattes således:

                                    »b)

                                    være knyttet til virksomheden eller en individuelt registreret køretøjsbruger via en sikker database til registrering af køretøjer«.

                        4)

                        Punkt 1.2.6.3, sidste punktum, affattes således:
                        »Elektroniske bilpas skal også kunne læses elektronisk i lufthavnens airside-område.«

                        5)

                        Punkt 1.3.1.1, litra f), affattes således:

                                    »f)

                                    en kombination af spordetektionsudstyr (ETD) og håndholdt metaldetektorudstyr (HHMD)«.

                        6)

                        I punkt 1.3.1.1 indsættes følgende som litra g) og h):

                                    »g)

                                    metaldetektorudstyr for sko (SMD)

                                    h)

                                    udstyr til detektering af sprængstof i sko (SED).«

                        7)

                        I slutningen af punkt 1.3.1.1 tilføjes følgende punktum:
                        »Metaldetektorudstyr for sko og udstyr til detektering af sprængstof i sko må kun benyttes som en supplerende screeningmetode.«

                        8)

                        Punkt 1.3.1.3 affattes således:

                                    »1.3.1.3.

                                    Bombehunde, spordetektionsudstyr og spordetektionsudstyr kombineret med udstyr til detektering af sprængstof i sko må kun anvendes som en supplerende metode til screening af andre personer end passagerer eller som et ikke-systematisk alternativ til en manuel undersøgelse, manuel undersøgelse kombineret med metaldetektorudstyr for sko, metaldetektorkarme eller securityscannere.«

                        9)

                        Følgende punktum føjes til slutningen af punkt 3.1.3:
                        »Oplysningerne ovenfor kan lagres i elektronisk format.«

                        10)

                        Punkt 4.0.3 affattes således:

                                    »4.0.3.

                                    Passagerer og deres håndbagage, der ankommer fra en medlemsstat, hvor luftfartøjet var i transit efter at være ankommet fra et tredjeland, som ikke er opført i tillæg 4-B, eller fra en lufthavn i EU, hvor den relevante medlemsstat har afveget fra de fælles grundlæggende normer som omhandlet i artikel 1 i forordning (EU) nr. 1254/2009, betragtes som passagerer og håndbagage, der ankommer fra et tredjeland, medmindre det bekræftes, at disse passagerer og deres håndbagage blev screenet i overensstemmelse med dette kapitel.«

                        11)

                        Som punkt 4.0.6 tilføjes:

                                    »4.0.6.

                                    Passagerer og deres håndbagage, der ankommer fra en lufthavn i EU, hvor den relevante medlemsstat har afveget fra de fælles grundlæggende normer som omhandlet i artikel 1 i forordning (EU) nr. 1254/2009, betragtes som passagerer og håndbagage, der ankommer fra et tredjeland, medmindre det bekræftes, at disse passagerer og deres håndbagage blev screenet i overensstemmelse med dette kapitel.«

                        12)

                        Punkt 4.1.1.2, litra f), affattes således:

                                    »f)

                                    spordetektionsudstyr (ETD) i kombination med håndholdt metaldetektorudstyr (HHMD)«.

                        13)

                        I punkt 4.1.1.2 indsættes følgende som litra g) og h):

                                    »g)

                                    metaldetektorudstyr for sko (SMD)

                                    h)

                                    udstyr til detektering af sprængstof i sko (SED).«

                        14)

                        Punkt 4.1.1.9 affattes således:

                                    »4.1.1.9.

                                    Bombehunde, spordetektionsudstyr, metaldetektorudstyr for sko og udstyr til detektering af sprængstof i sko må kun benyttes som en supplerende screeningmetode.«

                        15)

                        Punkt 4.1.3.1 affattes således:

                                    »4.1.3.1.

                                    LAGs, der medbringes af passagerer, kan undtages fra screening med LEDS-udstyr ved indgangen til et security-beskyttet område, hvis de pågældende LAGs er pakket i individuelle beholdere på højst 100 milliliter eller tilsvarende i en gennemsigtig, genlukkelig plasticpose, som højst rummer 1 liter, idet der skal være god plads til indholdet i posen, som skal være fuldstændig lukket.«

                        16)

                        Punkt 4.1.3.2 udgår.

                        17)

                        I punkt 5.0.3 foretages følgende ændringer:

                                    »5.0.3.

                                    Indskrevet bagage, der ankommer fra en medlemsstat, hvor luftfartøjet var i transit efter at være ankommet fra et tredjeland, som ikke er opført i tillæg 5-A, eller fra en lufthavn i EU, hvor den relevante medlemsstat har afveget fra de fælles grundlæggende normer som omhandlet i artikel 1 i forordning (EU) nr. 1254/2009, betragtes som indskrevet bagage, der ankommer fra et tredjeland, medmindre det bekræftes, at denne indskrevne bagage blev screenet i overensstemmelse med dette kapitel.«

                        18)

                        Som punkt 5.0.6 tilføjes:

                                    »5.0.6.

                                    Indskrevet bagage, der ankommer fra en lufthavn i EU, hvor den relevante medlemsstat har afveget fra de fælles grundlæggende normer som omhandlet i artikel 1 i forordning (EU) nr. 1254/2009, betragtes som indskrevet bagage, der ankommer fra et tredjeland, medmindre det bekræftes, at den indskrevne bagage blev screenet i overensstemmelse med dette kapitel.«

                        19)

                        I kapitel 5 affattes tillæg 5-A således:

                              »TILLÆG 5-A
                              INDSKREVET BAGAGE

                                 TREDJELANDE OG ANDRE LANDE OG TERRITORIER, FOR HVILKE AFSNIT VI I TREDJE DEL AF TRAKTATEN OM DEN EUROPÆISKE UNIONS FUNKTIONSMÅDE IKKE FINDER ANVENDELSE IFØLGE SAMME TRAKTATS ARTIKEL 355, OG SOM FØLGER SIKKERHEDSNORMER, DER ER ANERKENDT SOM VÆRENDE ÆKVIVALENTE MED DE FÆLLES GRUNDLÆGGENDE NORMER FOR CIVIL LUFTFARTSSIKKERHED

                              Med hensyn til indskrevet bagage er de sikkerhedsnormer, der følges af nedenstående tredjelande og andre lande og territorier, for hvilke afsnit VI i tredje del af traktaten om Den Europæiske Unions funktionsmåde ikke finder anvendelse ifølge samme traktats artikel 355, anerkendt som værende ækvivalente med de fælles grundlæggende normer for civil luftfartssikkerhed:

                                             Canada

                                             Færøerne, hvad angår Vagar lufthavn

                                             Grønland, hvad angår Kangerlussuaq lufthavn

                                             Guernsey

                                             Isle of Man

                                             Jersey

                                             Montenegro

                                             Republikken Singapore, hvad angår Singapores Changi lufthavn

                                             Staten Israel, hvad angår Ben Gurion International Airport

                                             USA

                                    Kommissionen underretter straks medlemsstaternes ansvarlige myndigheder, hvis den har oplysninger om, at sikkerhedsnormer, der anvendes i tredjelande eller andre lande og territorier, som har betydelig indflydelse på den generelle luftfartssikkerhed i EU, ikke længere svarer til EU's fælles grundlæggende normer.
                              Medlemsstaternes ansvarlige myndigheder underrettes straks, hvis Kommissionen har oplysninger om, at der er truffet foranstaltninger, herunder kompenserende foranstaltninger, der bekræfter, at tredjelandets eller det andet lands eller territoriums luftfartssikkerhedsnormer igen kan betragtes som svarende til EU's.

                        20)

                        Punkt 6.1.3 udgår.

                        21)

                        Punkt 6.8.3.6, litra d), affattes således:

                                    »d)

                                    forsendelsens indhold eller angivelse af konsolidering, hvor det er relevant og«.

                        22)

                        Følgende punktum føjes til slutningen af punkt 6.8.3.6:
                        »I forbindelse med konsolideringer beholder ACC3 eller den sikkerhedsgodkendte fragtagent med EU-validering af luftfartssikkerheden (RA3), som har foretaget konsolideringen, de ovenfor krævede oplysninger for hver enkelt forsendelse som minimum indtil det anslåede tidspunkt for forsendelsernes ankomst til den første lufthavn i EU eller i 24 timer, hvis denne periode er længere.«

                        23)

                        Som punkt 6.8.3.8 tilføjes:

                                    »6.8.3.8.

                                    Transit- eller transferforsendelser, der ankommer fra et tredjeland, som er opført på listen i tillæg 6-I, og hvis ledsagende dokumentation ikke opfylder punkt 6.8.3.6, behandles i overensstemmelse med kapitel 6.7 inden den efterfølgende flyvning.«

                        24)

                        Som punkt 6.8.3.9 tilføjes:

                                    »6.8.3.9.

                                    Transit- eller transferforsendelser, der ankommer fra et tredjeland, som ikke er opført på listen i tillæg 6-I, og hvis ledsagende dokumentation ikke opfylder punkt 6.8.3.6, behandles i overensstemmelse med kapitel 6.2 inden den efterfølgende flyvning. Ledsagende dokumentation til forsendelser, der ankommer fra et tredjeland, som er opført på listen i tillæg 6-F, skal som minimum opfylde ICAO-ordningen for erklæring om forsendelsers sikkerhed.«

                        25)

                        Følgende tilføjes som punkt 11.0.8 og 11.0.9:
                        11.0.8.   I dette kapitel forstås ved »radikalisering« det fænomen, der består i, at folk tager socialt ekstreme holdninger, synspunkter og idéer til sig, der kan munde ud i terrorhandlinger.
                        11.0.9.   I dette kapitel og med forbehold af gældende EU- og national lovgivning skal medlemsstaterne i forbindelse med vurderingen af pålideligheden af en person, som gennemgår processen beskrevet i punkt 11.1.3 og 11.1.4, som minimum overveje:

                                    a)

                                    de lovovertrædelser, som der henvises til i bilag II i Europa-Parlamentets og Rådets direktiv (EU) 2016/681 (*2)

                                    og

                                    b)

                                    de terrorhandlinger, som der henvises til i Europa-Parlamentets og Rådets direktiv (EU) 2017/541 (*3).

                              Lovovertrædelserne på listen under litra b) skal betragtes som »diskvalificerende forbrydelser«.

                           (*2)  Europa-Parlamentets og Rådets direktiv (EU) 2016/681 af 27. april 2016 om anvendelse af passagerlisteoplysninger (PNR-oplysninger) til at forebygge, opdage, efterforske og retsforfølge terrorhandlinger og grov kriminalitet (EUT L 119 af 4.5.2016, s. 132)."

                           (*3)  Europa-Parlamentets og Rådets direktiv (EU) 2017/541 af 15. marts 2017 om bekæmpelse af terrorisme og om erstatning af Rådets rammeafgørelse 2002/475/RIA og ændring af Rådets afgørelse 2005/671/RIA (EUT L 88 af 31.3.2017, s. 6).«"

                        26)

                        Punkt 11.1 affattes således:
                        »11.1.   ANSÆTTELSE
                        11.1.1.   Personer, som ansættes til at gennemføre eller være ansvarlige for at gennemføre screening, adgangskontrol eller anden sikkerhedskontrol i et security-beskyttet område, skal have gennemgået en udvidet baggrundskontrol med et tilfredsstillende resultat.
                        11.1.2.   Personer, som ansættes til at gennemføre eller være ansvarlige for at gennemføre screening, adgangskontrol eller anden sikkerhedskontrol et andet sted i et security-beskyttet område, eller som har uledsaget adgang til luftfragt og post, luftfartsselskabers post og materialer, forsyninger til flyvningen og lufthavnsforsyninger, for hvilken den krævede sikkerhedskontrol er gennemført, skal have gennemgået en udvidet eller standard baggrundskontrol med et tilfredsstillende resultat. Medmindre andet fremgår af denne forordning, fastsætter den kompetente myndighed i overensstemmelse med de gældende nationale regler, hvorvidt der gennemføres udvidet eller standard baggrundskontrol.
                        11.1.3.   I overensstemmelse med de gældende EU-regler og national lovgivning skal en udvidet baggrundskontrol som minimum:

                                    a)

                                    fastslå en persons identitet på grundlag af dokumentation

                                    b)

                                    omfatte strafferegistre i alle bopælslande i mindst de foregående 5 år

                                    c)

                                    omfatte beskæftigelse, uddannelse og eventuelle afbrydelser i mindst de foregående fem år

                                    d)

                                    omfatte efterretninger og alle andre relevante oplysninger, som de kompetente nationale myndigheder råder over, og som efter deres vurdering kan være relevante for en persons egnethed til at arbejde i en funktion, som kræver en udvidet baggrundskontrol.

                              11.1.4.   I overensstemmelse med de gældende EU-regler og national lovgivning skal en standard baggrundskontrol:

                                    a)

                                    fastslå en persons identitet på grundlag af dokumentation

                                    b)

                                    omfatte strafferegistre i alle bopælslande i mindst de foregående 5 år

                                    c)

                                    omfatte beskæftigelse, uddannelse og eventuelle afbrydelser i mindst de foregående fem år.

                              11.1.5.   Der skal gennemføres en standard baggrundskontrol eller litra a) til c) af en udvidet baggrundskontrol, inden personen deltager i indledende sikkerhedsuddannelse, der indebærer adgang til oplysninger, som ikke er offentligt tilgængelige på grund af deres sikkerhedsmæssige følsomhed. Før en person får tilladelse til at gennemføre eller være ansvarlig for at gennemføre screening, adgangskontrol eller anden sikkerhedskontrol gennemføres litra d), af en udvidet baggrundskontrol, hvis det er relevant.
                        11.1.6.   Udvidet eller standard baggrundskontrol betragtes som ikke afsluttet med et tilfredsstillende resultat, hvis ikke alle elementerne i henholdsvis punkt 11.1.3 og 11.1.4 afsluttes med et tilfredsstillende resultat, eller hvis disse elementer ikke til enhver tid giver den nødvendige garanti for personens pålidelighed.
                        Medlemsstaterne skal bestræbe sig på at oprette passende og effektive mekanismer med henblik på at sikre, at oplysninger deles på nationalt niveau og med andre medlemsstater med det formål at uddybe og evaluere oplysninger, der er relevante for baggrundskontrol.
                        11.1.7.   Baggrundskontroller er underlagt følgende:

                                    a)

                                    en mekanisme til løbende kontrol af de elementer, der er specificeret i punkt 11.1.3 og 11.1.4, via øjeblikkelig underretning af den kompetente myndighed, operatør eller udstedende enhed, alt efter hvad der er relevant, om enhver hændelse, der kan have indvirkning på personens pålidelighed. Metoder til underretning, udveksling af oplysninger og indhold heraf mellem de kompetente myndigheder, operatører og enheder oprettes og overvåges i overensstemmelse med den nationale lovgivning eller

                                    b)

                                    en gentagelse med jævne mellemrum, som ikke overstiger tolv måneder for udvidet baggrundskontrol eller tre år for standard baggrundskontrol.

                              11.1.8.   Ansættelsesprocessen for alle personer, der ansættes i medfør af punkt 11.1.1 og 11.1.2, skal mindst omfatte en skriftlig ansøgning og en interviewfase, der er udformet med henblik på en foreløbig vurdering af kvalifikationer og egnethed.
                        11.1.9.   Personer, der ansættes med henblik på at gennemføre sikkerhedskontrol, skal være mentalt og fysisk kvalificeret og egnet til at udføre de pålagte opgaver effektivt, og deres opmærksomhed skal henledes på arten af disse krav ved ansættelsesprocessens begyndelse.
                        Kvalifikationerne og egnetheden skal vurderes i løbet af ansættelsesprocessen og før en eventuel prøveperiode afsluttes.
                        11.1.10.   Registre over ansættelser, herunder i givet fald resultater af prøver, skal opbevares for alle personer, som ansættes i medfør af punkt 11.1.1 og 11.1.2, mindst i deres kontrakts løbetid.
                        11.1.11.   Med henblik på at håndtere insidertruslen og uanset det pågældende personales uddannelsesindhold og kompetencer, som er opført på listen i afsnit 11.2, skal sikkerhedsprogrammet for operatører og enheder, som der henvises til i artikel 12, 13 og 14 i forordning (EF) nr. 300/2008, en indeholde hensigtsmæssig intern politik og dertil knyttede foranstaltninger, som øger personalets årvågenhed og fremmer en sikkerhedskultur.
                        11.1.12.   Baggrundskontroller, der er gennemført inden den 31. december 2020, vil fortsat være gyldige, indtil de udløber eller senest indtil den 30. juni 2023, alt efter hvilken dato der kommer først.«

                        27)

                        Følgende punktum føjes til slutningen af punkt 11.1.2:
                        »Gennemførelsen af kontroller forud for ansættelsen ophører den 31. juli 2019. Personer, der har gennemført en kontrol forud for ansættelsen, skal senest den 30. juni 2020 gennemgå et baggrundstjek.«

                        28)

                        Punkt 11.2.2, litra k), affattes således:

                                    »k)

                                    evne til at kommunikere tydeligt og med overbevisning og«.

                        29)

                        I punkt 11.2.2 tilføjes følgende litra l):

                                    »l)

                                    kendskab til elementer, der bidrager til oprettelsen af en robust og modstandsdygtig sikkerhedskultur på arbejdspladsen og inden for luftfartsområdet, herunder bl.a. insidertruslen og radikalisering.«

                        30)

                        I punkt 11.2.3.2 affattes litra b) således:

                                    »b)

                                    viden om de relevante lovkrav og kendskab til elementer, der bidrager til oprettelsen af en robust og modstandsdygtig sikkerhedskultur på arbejdspladsen og inden for luftfartsområdet, herunder bl.a. insidertruslen og radikalisering«.

                        31)

                        I punkt 11.2.3.3 affattes litra b) således:

                                    »b)

                                    viden om de relevante lovkrav og kendskab til elementer, der bidrager til oprettelsen af en robust og modstandsdygtig sikkerhedskultur på arbejdspladsen og inden for luftfartsområdet, herunder bl.a. insidertruslen og radikalisering«.

                        32)

                        I punkt 11.2.3.6 affattes litra a) således:

                                    »a)

                                    kendskab til de krav til flysikkerhedskontrol og til elementer, der bidrager til oprettelsen af en robust og modstandsdygtig sikkerhedskultur på arbejdspladsen og inden for luftfartsområdet, herunder bl.a. insidertruslen og radikalisering«.

                        33)

                        I punkt 11.2.3.7 affattes litra a) således:

                                    »a)

                                    kendskab til, hvordan man beskytter og forhindrer uautoriseret adgang til fly, og til elementer, der bidrager til oprettelsen af en robust og modstandsdygtig sikkerhedskultur på arbejdspladsen og inden for luftfartsområdet, herunder bl.a. insidertruslen og radikalisering«.

                        34)

                        I punkt 11.2.3.8 affattes litra b) således:

                                    »b)

                                    viden om de relevante lovkrav og kendskab til elementer, der bidrager til oprettelsen af en robust og modstandsdygtig sikkerhedskultur på arbejdspladsen og inden for luftfartsområdet, herunder bl.a. insidertruslen og radikalisering«.

                        35)

                        I punkt 11.2.3.9 affattes litra b) således:

                                    »b)

                                    viden om de relevante lovkrav og kendskab til elementer, der bidrager til oprettelsen af en robust og modstandsdygtig sikkerhedskultur på arbejdspladsen og inden for luftfartsområdet, herunder bl.a. insidertruslen og radikalisering«.

                        36)

                        I punkt 11.2.3.10 affattes litra b) således:

                                    »b)

                                    viden om de relevante lovkrav og kendskab til elementer, der bidrager til oprettelsen af en robust og modstandsdygtig sikkerhedskultur på arbejdspladsen og inden for luftfartsområdet, herunder bl.a. insidertruslen og radikalisering«.

                        37)

                        I punkt 11.2.6.2 affattes litra b) således:

                                    »b)

                                    viden om de relevante lovkrav og kendskab til elementer, der bidrager til oprettelsen af en robust og modstandsdygtig sikkerhedskultur på arbejdspladsen og inden for luftfartsområdet, herunder bl.a. insidertruslen og radikalisering«.

                        38)

                        Punkt 11.2.7, litra b), affattes således:

                                    »b)

                                    viden om de relevante lovkrav og kendskab til elementer, der bidrager til oprettelsen af en robust og modstandsdygtig sikkerhedskultur på arbejdspladsen og inden for luftfartsområdet, herunder bl.a. insidertruslen og radikalisering«.

                        39)

                        Punkt 11.3.1, litra b), affattes således:

                                    »b)

                                    for personer, der betjener røntgen- eller EDS-udstyr, foretages en fornyet certificering mindst hvert tredje år og«.

                        40)

                        Punkt 11.3.2 affattes således:

                                    »11.3.2.

                                    Personer, der betjener røntgen- eller EDS-udstyr, skal som en del af den indledende certificerings- eller godkendelsesproces bestå en standardiseret billedfortolkningsprøve.«

                        41)

                        Punkt 11.3.3 affattes således:

                                    »11.3.3.

                                    Processen for en fornyet certificering eller godkendelse af personer, der betjener røntgen- eller EDS-udstyr, skal omfatte såvel den standardiserede billedfortolkningsprøve som en evaluering af de operative præstationer.«

                        42)

                        I punkt 11.4.1 udgår følgende punktum:
                        »Testresultaterne meddeles til personen og registreres, og de kan tages i betragtning som led i den fornyede certificerings- eller godkendelsesproces.«

                        43)

                        Punkt 11.4.2 affattes således:

                                    »11.4.2.

                                    Der foretages en evaluering af hver enkelt screeners præstation hver sjette måned. Resultaterne af denne evaluering:

                                                a)

                                                meddeles til personen og registreres

                                                b)

                                                anvendes til at identificere svagheder til brug for fremtidig uddannelse og testning, som vil blive tilpasset med henblik på at afhjælpe disse svagheder og

                                                c)

                                                kan tages i betragtning som led i den fornyede certificerings- eller godkendelsesproces.«

                        44)

                        Punkt 11.5.1, litra a), affattes således:

                                    »a)

                                    være godkendt efter at have gennemgået en udvidet baggrundskontrol i henhold til punkt 11.1.3«.

                        45)

                        Punkt 11.6.3.5, litra a), affattes således:

                                    »a)

                                    have gennemgået en udvidet baggrundskontrol i henhold til punkt 11.1.3 med et tilfredsstillende resultat«.

                        46)

                        I punkt 11.6.5.5 tilføjes følgende punktum:
                        »Manuel parafering på alle sider kan erstattes af elektronisk signering af hele dokumentet.«

                        47)

                        Følgende tilføjes som punkt 12.0.4 og 12.0.5:
                        12.0.4.   I tilfælde, hvor flere typer af sikkerhedsudstyr kombineres, skal hver enkelt type udstyr overholde de fastsatte specifikationer og opfylde de standarder, der er fastsat i dette kapitel, både hver for sig og tilsammen.
                        12.0.5.   Udstyr skal placeres, installeres og vedligeholdes i overensstemmelse med producenternes forskrifter.«

                        48)

                        Punkt 12.1.1.8 udgår.

                        49)

                        Sidste punktum i punkt 12.5.1.1 affattes således:
                        »Hvis der anvendes CTI TIP med EDS-udstyr udelukkende til screening af indskrevet bagage, gælder kravet i litra b) først fra den 1. september 2020.«

                        50)

                        Som punkt 12.11.2.3 tilføjes:

                                    »12.11.2.3.

                                    Norm 2.1 gælder for securityscannere, der installeres fra den 1. januar 2021.«

                        51)

                        Punkt 12.12 affattes således:
                        »12.12.   UDSTYR TIL SKANNING AF SKO
                        12.12.1.   Generelle principper

                        12.12.1.1.   Metaldetektorudstyr for sko (SMD) skal som minimum være i stand til at detektere og ved hjælp af en alarm afsløre nærmere angivne metalgenstande, både enkeltvis og i kombination med hinanden.
                        12.12.1.2.   Udstyr til detektering af sprængstof i sko (SED) skal som minimum være i stand til at detektere og ved hjælp af en alarm afsløre nærmere angivne eksplosive genstande.
                        12.12.1.3.   Detekteringen med metaldetektorudstyr for sko og udstyr til detektering af sprængstof i sko skal kunne foretages, uanset hvor metalgenstanden eller den eksplosive genstand er placeret, og hvordan den vender.
                        12.12.1.4.   Metaldetektorudstyr for sko og udstyr til detektering af sprængstof i sko anbringes på et solidt underlag.
                        12.12.1.5.   Metaldetektorudstyr for sko og udstyr til detektering af sprængstof i sko skal være forsynet med en visuel indikator, der viser, at udstyret er i drift.
                        12.12.1.6.   Mekanismen til at justere detektionsindstillingerne i metaldetektorudstyr for sko og udstyr til detektering af sprængstof i sko skal være beskyttet og må kun være tilgængelig for autoriserede personer.
                        12.12.1.7.   Metaldetektorudstyr for sko skal give både visuel og akustisk alarm, når den detekterer de metalgenstande, der henvises til i punkt 12.12.1.1. Alarmen skal kunne ses og høres inden for en afstand af 1 meter.
                        12.12.1.8.   Udstyr til detektering af sprængstof i sko skal give både visuel og akustisk alarm, når den detekterer de eksplosive genstande, der henvises til i punkt 12.12.1.2. Alarmen skal kunne ses og høres inden for en afstand af 1 meter.
                        12.12.2.   Normer for metaldetektorudstyr for sko

                        12.12.2.1.   Der fastsættes to normer for metaldetektorudstyr for sko. Der er fastsat detaljerede bestemmelser for disse normer i Kommissionens gennemførelsesafgørelse C(2015) 8005.
                        12.12.2.2.   Alt metaldetektorudstyr for sko, der udelukkende anvendes til screening af andre personer end passagerer, skal mindst opfylde norm 1.
                        12.12.2.3.   Alt metaldetektorudstyr for sko, der anvendes til screening af passagerer, skal opfylde norm 2.
                        12.12.2.4.   Alt metaldetektorudstyr for sko skal være i stand til at opklare alarmer, der er udløst af metaldetektorkarme, i området mellem den overflade, som understøtter skoen, og mindst 35 cm derover.
                        12.12.3.   Normer for udstyr til detektering af sprængstof i sko (SMD)

                        12.12.3.1.   Der er fastsat detaljerede bestemmelser for denne norm i Kommissionens gennemførelsesafgørelse C(2015) 8005.«

                        52)

                        Som punkt 12.14 tilføjes:
                        »12.14.   UDSTYR TIL DETEKTERING AF EKSPLOSIVE DAMPE (EVD)
                        12.14.1.   Normer for udstyr til detektering af dampe fra eksplosive stoffer

                        12.14.1.1.   Alt udstyr til detektering af dampe fra eksplosive stoffer, der anvendes til screening af indskrevet bagage eller fragt, skal mindst opfylde norm 1.
                        12.14.1.2.   Alt udstyr til detektering af dampe fra eksplosive stoffer, der anvendes til screening af personer eller håndbagage, skal mindst opfylde norm 3.
                        12.14.1.3.   Der er fastsat detaljerede bestemmelser for disse normer i Kommissionens gennemførelsesafgørelse C(2015) 8005.«

               (*1)  Kommissionens forordning (EU) nr. 1254/2009 af 18. december 2009 om fastlæggelse af kriterier for medlemsstaternes fravigelse af de fælles grundlæggende normer for den civile luftfarts sikkerhed og vedtagelse af alternative sikkerhedsforanstaltninger (EUT L 338 af 19.12.2009, s. 17).«

               (*2)  Europa-Parlamentets og Rådets direktiv (EU) 2016/681 af 27. april 2016 om anvendelse af passagerlisteoplysninger (PNR-oplysninger) til at forebygge, opdage, efterforske og retsforfølge terrorhandlinger og grov kriminalitet (EUT L 119 af 4.5.2016, s. 132).

               (*3)  Europa-Parlamentets og Rådets direktiv (EU) 2017/541 af 15. marts 2017 om bekæmpelse af terrorisme og om erstatning af Rådets rammeafgørelse 2002/475/RIA og ændring af Rådets afgørelse 2005/671/RIA (EUT L 88 af 31.3.2017, s. 6).««